Traditional & Folk Songs with lyrics & midi music www.traditionalmusic.co.uk 
The Knicht o' Archerdale 
The Knicht o' Archerdale 
There cam a knicht to Archerdale His steed was winder sma And there he spied a lady bricht Luikin owre her castle wa 
Ye dinna seem a gentle knicht Though on horseback ye do ride You seem to be some sutor's son Your butes they are sae side 
Ye dinna seem a lady gay Though ye be bound wi pride Else I'd gane by your father's gate But either taunt or gibe 
He turned aboot his horse head And awa he was boun to ride But neatly wi her mouth she spak: "Oh bide, fine squire, oh bide." 
Bide, oh bide, ye hindy squire Tell me mair o your tale Tell me some o that wondrous lied Ye've learned in Archerdale 
"What gaes in a speal?" she said, "What in a horn green?" "An what gaes on a lady's head When it is washen clean?" 
"Ale gaes in a speal, " he said, "Wine in a horn green; And silk gaes on a lady's head
 When it is washen clean." 
Aboot he turned his high horse head And awa he was bound to ride, When neatly with her mouth she spak: "Oh bide, fine squire, oh bide" 
"Bide, oh bide, ye hindy squire 
Tell me mair o your tale Tell me some o that wondrous lied Ye've learned in Archerdale" 
"Ye are as like my ae brither As ever I did see, But he's been buried in yon kirkyard It's mair than years is three" 
"I am as like your ae brither As ever ye did see, But I canna get peace into my grave A' for the pride o' thee" 
"Leave pride, Janet, Leave pride, Janet Leave pride and vanitie If ye come the roads that I hae come Sir warned will ye be." 
"Ye come in by yonder kirk Wi the gold preens in your sleeve, When you're bracht hame to yon kirkyard You'll gie them a' their leave." 
"Ye come in to yonder kirk Wi the goud plaits in your hair, When you're bracht hame to yon kirkyard You will them a' forbear" 
He got her in her mither's bour Puttin goud plaits in her hair, He left her in her father's garden Mournin her sins sae sair. 
Child #47 oct00